Bubakė
11°17′ š. pl. 15°50′ v. ilg.﻿ / ﻿11.283°š. pl. 15.833°r. ilg.﻿ / 11.283; 15.833 Bubakė (port. Bubaque) – sala Atlanto vandenyne, Bižagošo salyno, priklausančio Bisau Gvinėjai, pietinėje dalyje. Plotas – 75 km². Ilgis 13,6 km, plotis 8 km. Į rytus nuo Bubakės yra Roša, į pietus – Orangozinjas, į vakarus – Urakanė, į šiaurę – Soga ir Rubanė. Salą užima tropiniai miškai, mangrovės. Įsteigtas biosferos draustinis. 2008 m. saloje gyveno 9244 žmonių. Pagrindinė gyvenvietė – Bubakė (sektoriaus centras). Joje yra lėktuvų pakilimo takas, veikia keltas į Bisau.